ประกาศคณะกรรมการควบคุมการขนส่งทางบกประจำจังหวัดอุดรธานี ฉบับที่ 135 (พ.ศ. 2560) เรื่อง กำหนดเส้นทางสำหรับการขนส่งประจำทางด้วยรถโดยสาร
ประกาศคณะกรรมการควบคุมการขนส่งทางบกประจำจังหวัดอุดรธานี
ประกาศคณะกรรมการควบคุมการขนส่งทางบกประจำจังหวัดอุดรธานี
ฉบับที่ ๑๓๕
(พ.ศ. ๒๕๖๐)
เรื่อง
กำหนดเส้นทางสำหรับการขนส่งประจำทางด้วยรถโดยสาร[๑]
 

ด้วยคณะกรรมการควบคุมการขนส่งทางบกประจำจังหวัดอุดรธานี
ได้พิจารณาเห็นสมควรกำหนดเส้นทางสำหรับการขนส่งประจำทางด้วยรถโดยสารขึ้น
เพื่อเป็นการอำนวยความสะดวกให้แก่ประชาชนต่อไป

ฉะนั้น อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบก พ.ศ.
๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดอุดรธานี ในการประชุมครั้งที่
๒/๒๕๕๙ เมื่อวันที่ ๒๓ พฤศจิกายน ๒๕๕๙ และได้รับอนุมัติจากคณะอนุกรรมการพิจารณากิจการขนส่งทางบกกลาง
ในการประชุมครั้งที่ ๖/๒๕๖๐ เมื่อวันที่ ๑๒ กรกฎาคม ๒๕๖๐
โดยได้รับการมอบหมายจากคณะกรรมการควบคุมการขนส่งทางบกกลาง ในการประชุมครั้งที่ ๖/๒๕๕๙ เมื่อวันที่ ๒๕ พฤษภาคม ๒๕๕๙ จึงให้กำหนดเส้นทางสำหรับการขนส่งประจำทางด้วยรถโดยสาร หมวด ๑ จังหวัดอุดรธานี สายที่
๒๐ ห้างสรรพสินค้าบิ๊กซีสาขาอุดรธานี  ท่าอากาศยานอุดรธานี โดยให้มีรายละเอียดเส้นทางดังนี้
สายที่ ๒๐ ห้างสรรพสินค้าบิ๊กซีสาขาอุดรธานี - ท่าอากาศยานอุดรธานี
เริ่มต้นจากห้างสรรพสินค้าบิ๊กซีสาขาอุดรธานีไปตามถนนนิตโย
ผ่านตลาดเมืองทอง โรงเรียนเซ็นต์เมรี่ สนามกีฬาเทศบาลนครอุดรธานี
ตลาดหนองบัว แยกขวาไปตามถนนทองใหญ่ ผ่านศูนย์การค้ายูดีทาวน์ ผ่านสถานีรถไฟอุดรธานี
แยกซ้ายไปตามถนนประจักษ์ศิลปาคม ผ่านห้างสรรพสินค้า เซ็นทรัลพลาซ่า แยกซ้ายไปตามถนนสายอุทิศ
ผ่านสถานีขนส่งผู้โดยสารจังหวัดอุดรธานี แห่งที่ ๑ แยกขวา ไปตามถนนโพศรี
ถึงวงเวียนน้ำพุ ตรงไปผ่านสำนักงานตรวจคนเข้าเมือง ทุ่งศรีเมือง แยกซ้ายไปตามถนนมุขมนตรี ผ่านโรงแรมบ้านเชียง
แยกขวาไปตามถนนศรีสุข ผ่านโรงเรียนอุดรพิทยานุกูล โรงเรียนสตรีราชินูทิศ แยกขวาไปตามถนนเพาะนิยม
ตรงไปถึงสี่แยก แยกซ้ายผ่านวัดโพธิสมภรณ์ ไปตามถนนโพศรี ถึงสี่แยกถนนรอบเมือง
แยกซ้ายไปตามทางหลวงแผ่นดินหมายเลข ๒๑๖ ผ่านสถานีขนส่งผู้โดยสาร จังหวัดอุดรธานี แห่งที่
๒ ถึงสี่แยกตรงไปผ่านสถาบันพลศึกษาวิทยาเขตอุดรธานี แยกซ้ายผ่านโรงเรียน
อุดรพิชัยรักษ์ไปสุดเส้นทาง ณ สถานที่จอดรถโดยสารประจำทางท่าอากาศยานอุดรธานี


ประกาศ
ณ วันที่ ๘ สิงหาคม พ.ศ. ๒๕๖๐
ชยาวุธ
จันทร
ผู้ว่าราชการจังหวัดอุดรธานี
ประธานกรรมการควบคุมการขนส่งทางบกประจำจังหวัดอุดรธานี
[เอกสารแนบท้าย]

๑. บัญชีประกาศคณะกรรมการควบคุมการขนส่งทางบกประจำจังหวัดอุดรธานี
เรื่อง กำหนดเส้นทาง

(ดูข้อมูลจากภาพกฎหมาย)







พัชรภรณ์/อัญชลี/จัดทำ
๖ ตุลาคม ๒๕๖๐

























[๑] ราชกิจจานุเบกษา
เล่ม ๑๓๔/ตอนพิเศษ ๒๔๖ ง/หน้า ๒๐/๕ ตุลาคม ๒๕๖๐